en en af af id nl en af nl en pl en af en af en de en nl af en af en af en fr en af en de en af en nds en en af en de en nl en en en af en hu nl af af en en nl en de en de de nl en en en en en en en en en en en en af af en nl fr en en pl fr en en en en en en af en en en
Opsoek na 'n oomblik se stilte in die stad
In & om die huis
Winter-wonder#28: Die skoonheid van die winter-tuin
July 30, 2015 ~ Jeanne ~ 1 Comment
Dit het my onlangs getref dat ek ’n totaal verwronge idee van die winter-tuin gehad het. Iewers oor die jare het ek besluit die tuin is hierdie tyd van die jaar lelik. Vaal en leeg. Treurige, kaal bome en takke, dís die prentjie wat by my opkom as ek aan die winter-tuin dink. Liewe aarde, ek kon nie meer verkeerd gewees het nie. Die winter-tuin, besef ek gister, nadat ek bietjie in die erf rondgeloop het om te kyk hoe staan sake, bruis eenvoudig van lewe.
July 28, 2015July 28, 2015 ~ Jeanne ~ Leave a comment
Foto van die MaXhosa-reeks via hinterveld.com
Dis nou die tyd om jouself toe te wikkel in sysagte kombers – verkieslik ’n veelkleurige een om die wintervaaltes te troef. Reg deur die winter lê daar orals stapels komberse in ons huis rond – op die sitkamerbank, oor die stoel in my studeerkamer, op die bed. (Ek is nie een vir koud kry nie.) Hoewel al hierdie staatmakers hul werk heel deeglik doen, droom ek lang winter-dagdrome van ’n moderne sybokhaarkombers, veral die pragtige weergawes wat gemaak word deur die plaaslike onderneming Hinterveld (hinterveld.com).
Winter-wonder#26: die klank van reën
July 23, 2015July 23, 2015 ~ Jeanne ~ Leave a comment
(Geen foto van hierdie winter-wonder nie, dit gaan oor die klank, nie die voorkoms nie. En dis te laat in die aand om te sit en sukkel met opnames en audio-files …) Buitendien, teen hierdie tyd van die winter is ons almal in elk geval reeds goed vertroud met dié geluid. Ek praat egter nie van die klank van die stormsterk-reëns wat ons onlangs ervaar het nie. Ek praat van die ligter reën. Tradisionele, Kaapse, “sagte en deurdringende reën”, soos ons in aardrykskunde geleer het.
Winter-wonder#25: wafels en roomys!
July 21, 2015July 21, 2015 ~ Jeanne ~ Leave a comment
Die winter is my gunsteling-tyd om wafels en roomys te geniet. (Nie dat ek in die somer my neus daarvoor sal optrek nie, maar ek gaan dit nie spesiaal opsoek nie.) Daar is net iets omtrent dié plesierige poeding op ’n koue dag. Die wyse waarop die roomys so salig-sag al oor die warm wafel begin smelt … Dis so verwelkomend, en verwarmend. Net die ding om ’n yskoue wintersmiddag op te kikker – veral een waar ’n triestige Suidooster ook teenwoordig is.
Winter-wonder#24: Suurlemoentee teen die (ver)koue
July 20, 2015July 20, 2015 ~ Jeanne ~ Leave a comment
Oor die afgelope maande het ek in die gewoonte gekom om soggens ’n koppie suurlemoentee te geniet. Dink aan iets soos Med-Lemon, behalwe dat dit net natuurlike bestanddele bevat. Dis regtig maklik om te maak – basies ’n mengsel van vars suurlemoensap, heuning en kookwater – maar die voordele is groot. Buiten die heerlike smaak (verbeeld jou ’n warm, geurige, soetsuur-drankie) is dit ook effens van ’n gesondheidsbom, en die rede (vermoed ek) waarom ek hierdie winter nog nie eers die geringste kuggie gehad het nie.
Winter-wonder#23: die wonder van ’n warm bad
July 16, 2015July 16, 2015 ~ Jeanne ~ Leave a comment
“Let us, weary Reader, reconsider the mystical properties of the Bath,” vra die skrywer Sarah Ban Breathnach. Ek, vir een, het geen oortuiging nodig hie – veral nie op ’n ysige wintersaand nie.
Winter-wonder#22: die stil plesier van die kaggelvuur
July 14, 2015July 14, 2015 ~ Jeanne ~ Leave a comment
“There is no place more delightful than one’s own fireplace,” het die Romeinse filosoof Cicero gesê, en ek kan nie anders as om saam te stem nie. Die kaggelvuur is sekerlik een van die winter se grootste vreugdes.
Vir oulaas ’n winter-wonder
Lente in die tuin
hester helm on Winter-wonder #2: drama van di…
hester helm on Winter-wonder#28: Die skoonhei…
hester helm on Winter-wonder#37: Intense…
Elana Kruger on Winter-wonder#36: perfekte pro…
Danita on Perfekte piesangbrood